นายกรัฐมนตรี ย้ำอนาคตประเทศคนรุ่นใหม่ต้องไม่ขัดแย้ง ฝากปราชญ์ชาวบ้าน ช่วยประชาชนขับเคลื่อนเกษตรกรรมยั่งยืน
นายกรัฐมนตรี ย้ำอนาคตประเทศคนรุ่นใหม่ต้องไม่ขัดแย้ง ฝากปราชญ์ชาวบ้าน ช่วยประชาชนขับเคลื่อนเกษตรกรรมยั่งยืนก่อนการประชุมคณะรัฐมนตรีพลเอก ประยุทธ์ จันทร์โอชา นายกรัฐมนตรี ได้รับมอบดอกกล้วยไม้ จากคณะนักเรียน นักศึกษาและศิลปินดารา เนื่องในวันครูประจำปี 2562 พร้อมกล่าวกับตัวแทนนักเรียนและเยาวชน ที่มาร่วมงาน ว่าอนาคตข้างหน้า คนรุ่นใหม่ต้องไม่ขัดแย้งกันจากนั้นนายกรัฐมนตรี เยี่ยมชมการสาธิตการทำงาน แอปพลิเคชัน Nationl -E-Library หรือห้องสมุดอิเล็กทรอนิกส์ ที่รวบรวมหนังสือน่ารู้และเป็นประโยชน์ต่อเด็กและเยาวชน ซึ่งนายกรัฐมนตรี ทดลองอ่านนิทานเรื่อง ขอทานซื้อขนมเปี๊ยะ ที่สอนให้ทุกคนรู้จักการให้ การมีเมตตาและการรับ ซึ่งจะทำให้สังคมมีความสุข ขับเคลื่อนไปข้างหน้าได้ ก่อนเยี่ยมชมความคืบหน้าการพัฒนาระบบบริการฉับไวจุดเดียวจบ ครบทุกเรื่องของสำนักงานคณะกรรมการพัฒนาาระบบราชการ หรือ กพร.ที่ร่วมกับทุกหน่วยงานและภาคเอกชน พัฒนาระบบจุดให้บริการยื่นคำขอทางธุรกิจ รวมถึงการให้บริการภาครัฐแบบเบ็ดเสร็จ เริ่มที่จังหวัดนครปฐม ที่เซ็ลทรัลศาลายา ซึ่งจะทำให้เกิดความรวดเร็วในการให้บริการภาครัฐกับประชาชน ลดช่องว่างการทุจริต เพราะทุกอย่างดำเนินการผ่านระบบออนไลน์ นายกรัฐมนตรีขอบคุณทุกภาคส่วน ในรูปแบบประชารัฐ ที่ช่วยกันขับเคลื่อนเทคโนโลยี 4.0 แต่ขอให้ขยายการให้บริการไปยังจังหวัดอื่นอย่างต่อเนื่องพร้อมกันนี้ นายคำเดื่อง ภาษี ประธานเครือข่ายปราชญ์ชาวบ้าน ได้นำตัวแทนปราชญ์ชาวบ้านทั่วประเทศ เข้าอวยพรปีใหม่และยื่นข้อเสนอ ให้มีการตั้งคณะกรรมการปราชญ์ชาวบ้านเพื่อขับเคลื่อนแนวทางเกษตรกรรมยั่งยืน ซึ่งนายกรัฐมนตรีรับในหลักการในข้อเสนอ พร้อมมอบหมายรัฐมนตรีว่าการกระทรวงเกษตรและสหกรณ์ ไปดำเนินการต่อ ทั้งในเรื่องของโครงสร้างและแนวทางการทำงาของคณะกรรมการ นายกรัฐมนตรี ได้ ฝากให้ปราชญ์ชาวบ้านซึ่งเป็นผู้มีความรู้ในภาคการเกษตรแต่ละด้าน ช่วยสร้างความเข้าใจกับเกษตรกรทุกกลุ่ม เชื่อมความร่วมมือระหว่างภาครัฐและประชาชน เพื่อการปรับรูปแบบการพัฒนาการเกษตรตามแนวทางรัฐบาล